CELEX: 62020TN0270
Language: da
Date: 2020-05-07 00:00:00
Title: Sag T-270/20: Sag anlagt den 7. maj 2020 — JS mod SRB

27.7.2020   
            
            
               DA
            
            
               Den Europæiske Unions Tidende
            
            
               C 247/19
            
         
      Sag anlagt den 7. maj 2020 — JS mod SRB
      (Sag T-270/20)
      (2020/C 247/29)
      Processprog: engelsk
      
         Parter
      
      
         Sagsøger: JS (ved advokaterne L. Levi og A. Champetier)
      
         Sagsøgt: Den Fælles Afviklingsinstans (SRB)
      
         Sagsøgerens påstande
      
      
                  —
               
               
                  Annullation af den bedømmelsesrapport for 2018, som blev fremsendt til sagsøgeren den 12. juni 2019.
               
            
                  —
               
               
                  Om fornødent annullation af afgørelsen af 22. januar 2020, meddelt den 28. januar 2020, om afslag på sagsøgerens klage af 12. september 2019.
               
            
                  —
               
               
                  Sagsøgte tilpligtes at betale en økonomisk erstatning for det ikke-økonomiske tab, som efter ret og billighed er opgjort til 15 000 EUR.
               
            
                  —
               
               
                  Sagsøgte tilpligtes at betale en erstatning for sagsøgerens økonomiske tab på 2 322 EUR, som er forvoldt ved fastfrysningen af lønnen på AD6/3 for en periode på 12 måneder siden august 2019.
               
            
                  —
               
               
                  SRB tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om anlæggelse af åbenbart urigtige skøn og ærekrænkende beskyldninger.
               
            
                  2.
               
               
                  Andet anbringende om manglende faglige mål og manglende anvendelig jobbeskrivelse.
               
            
                  3.
               
               
                  Tredje anbringende om tilsidesættelse af princippet om upartiskhed og tilsidesættelse af SRB’s afgørelse truffet på dens plenarmøde af 25. marts 2015 (1)
                  
               
            
                  4.
               
               
                  Fjerde anbringende om tilsidesættelse af artikel 5 i nævnte SRB-afgørelse af 25. marts 2015 og tilsidesættelse af omsorgspligten.
                  Med hensyn til erstatningskravet har sagsøgeren henvist til, at sagsøgte har handlet culpøst, til det tab, han har lidt, og til forbindelsen mellem den udviste culpa og tabet.
               
            
         (1)  Bestyrelsens afgørelse af 25.3.2015 om fastsættelse af almindelige gennemførelsesbestemmelser til vedtægtens artikel 43 og til artikel 44, stk. 1, i vedtægten for midlertidigt ansatte.